Цзян Фанлян — Вікіпэдыя

# Цзян Фанлян

### Зьвесткі зь Вікіпэдыі — вольнай энцыкляпэдыі.

Цзян Фанлян (па-кітайску: 蔣方良; піньін: Jiǎng Fāngliáng; у дзяцінстве Фаіна Іпацьеўна Вахрава) (15 траўня 1916, Екацерынбург, Расея – 15 сьнежня 2004) – першая ледзі Рэспублікі Кітай на Тайвані ў 1978-1988, жонка прэзыдэнта Цзян Цзынґо.

## [рэдагаваць] Раньняе жыцьцё

Паходзіць зь сям’і беларусаў, якія ў часе Першае сусьветнае вайны эмігравалі ў Екацерынбург. Рана асірацеўшы, выхоўвалася сваёй старэйшай сястрой Ганнай. У 16 гадоў на заводзе Ўралмаш сустрэлася з Цзянам Цзынґо. Яны ажаніліся 15 сакавіка 1935. Цзян у той час знаходзіўся ў ссылцы на працу ў Сыбір пасьля таго, як ягоны бацька Чан Кайшы пачаў рэпрэсіі супраць левых у Гаміньдане. У сьнежні 1935 у пары нарадзіўся сын Эрык, больш вядомы як Цзян Сяовэнь. Апроч яго былі яшчэ два сыны, Цзян Сяоў і Цзян Сяоюн, і дачка, Цзян Сяочжан.

## [рэдагаваць] У Кітаі

У 1937 Цзяну было дазволена вярнуцца ў Кітай. На загад сьвёкра адбылася другая вясельная цырымонія згодна з кітайскімі абрадамі. Цзян Фанлян амаль не зьяўлялася на публіцы, пра ейнае жыцьцё мала паведамлялася. За 50 апошніх гадоў свайго жыцьця яна толькі тройчы пакінула межы Тайваня, і тое, каб наведаць сваіх дзяцей. У 1992 да яе прыяжджала дэлегацыя, з мэрам Менску ўлучна. Гэта быў першы й апошні ейны кантакт із сваёй радзімай.

Цзян Фанлян перажыла ўсіх сваіх дзяцей, апроч дачкі Цзяо Сяочжан. Памерла яна ад інфаркту ў Тайпэйскім Вэтэранскім Усеагульным Шпіталі. На пахавальнай цырымоніі 27 сьнежня 2004 прысутнічала найвышэйшае кіраўніцтва краіны й партыі Гаміньдан. Труна была пакрытая дзяржаўным сьцягам, а пасьля спаленая разам зь целам Цзян Фанлян.

Атрымана з «http://be-x-old.wikipedia.org../../../%D1%86/%D0%B7/%D1%8F/%D0%A6%D0%B7%D1%8F%D0%BD_%D0%A4%D0%B0%D0%BD%D0%BB%D1%8F%D0%BD_3ea4.html»

Катэгорыі: Беларусы ў Кітаі | Сям'я Чан Кайшы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- English
- Deutsch
- 日本語
- Русский
- 中文